እዚ ከቢድ ስነ ልቦናዊ ሳዕቤን ክህልዎ'ዩ ክብል'ውን የጠንቅቕ። "ኣብ ውሽጢ እቲ ሕብረሰተብ መናእሰይን ብርቱዓት ዝኾኑ ሰባትን ኢልና ምክፍፋል ፈጢርና ኣለና። እዚ ድማ ኣብ ሞንጎ እቲ ብዕድመ ዝደፍአን ኣካለዊ መጉዳእቲ ዘለዎን ከምኡ'ውን መንእሰይን ጥዑይን ዝተብሃለ ክፋል ሕብረተሰብ ሰብ ሰፊሕ ፍልልይ ክፈጥር እዩ" ይብል። ፕሮፌሰር ስነ ልቦና ኢልክ ዌበር ብወገኑ "ልምዲ መዋቲ'ዩ" ይብል። "ብኻልእ ሸነኽ፡ ኩነታት ጥዕና፣ ሕብረሰተብን ቑጠባን ክልወጥ ከሎ ውልቃውን ማሕበራዊ ልምዲ'ውን ይልወጥ'ዩ" ብምባል ናይ ኢድ ሰላምታ ክተርፍ ከም ዝኽእል ይሕብር። ካብዚ ብምብጋስ፡ ብርክት ዝበሉ ኣካላዊ ምትንኻፍ ዘይብሎም ናይ ሰላምታ መማረጺታት ከም ዘለው ክንሕብረኩም። ንኣብነት፡ ርእስኻ ኣድንን ኣቢልካ ሰላም ምባል። እዚ ዳርጋ ኣብ መላእ ዓለም ዝውቱር ኮይኑ፡ ኣብ ታይላንድ ብምኽንያት ኮሮናቫይረስ ዘጋጥም ሞት ቑጽሩ ኣዝዩ ውሑድ ክኸውን ሓጊዙ እዩ። ካልእ እንተደሊኹም፡ ኢድኩም ብምንቅስቓስ ጥራሕ ሰላም ምባል፣ ርእስኹም ብምንቕናቕ፣ ፍሽኽ ብምባልን ናይ ኢድ ምልክታት ብምፍጣርን ኣካለዊ ምትንኻፍ ብምውጋድ ሰላምታ ክትለዋወጡ ትኽእሉ። ፕሮፌሰር ሌጋሬ ግን ኮቪድ-19 ጨካን ሕማም ካብ ዝገብሩዎ ምኽንያታት እቲ ሓደ እቲ ኣካላዊ ምትንኻፍ ዝለመደ ወድ ሰብ ካብኡ ክርሕቕ ብምግባር ኣብ ጭንቂ ከውድቖ ምኽኣሉ እዩ። "ሰባት ምስ ሞቱ ወይ'ውን ሕማቕ ነገር ምስ ኣጓነፎም ንምጽንናዕ እንታይ'ዮም ዝገብሩ ነይሮም?
